CELEX: 32007R0242
Language: bg
Date: 2007-03-06
Title: Регламент (ЕО) № 242/2007 на комисията от 6 март 2007 година за разрешаване на ендо-1,4-бета-ксиланаза EC 3.2.1.8 (Belfeed B1100MP и Belfeed B1100ML) като фуражна добавка (Текст от значение за ЕИП)

13.3.2007   
            
            
               BG
            
            
               Официален вестник на Европейския съюз
            
            
               L 73/1
            
         
      РЕГЛАМЕНТ (ЕО) № 242/2007 НА КОМИСИЯТА
   
   от 6 март 2007 година
   за разрешаване на ендо-1,4-бета-ксиланаза EC 3.2.1.8 (Belfeed B1100MP и Belfeed B1100ML) като фуражна добавка
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване и се определят основанията и процедурите за предоставяне на разрешително.
            
         
               (2)
            
            
               В съответствие с член 7 от Регламент (ЕО) № 1831/2003 е подадено заявление за разрешително за препарата, описан в приложението. Заявлението е придружено от данните и документите, изисквани съгласно член 7, параграф 3 от посочения регламент.
            
         
               (3)
            
            
               Заявлението се отнася до нова употреба на препарат от ендо-1,4-бета-ксиланаза EC 3.2.1.8, произведен от Bacillus subtilis (LMG S-15136), като фуражна добавка за патици, която следва да бъде класифицирана в категория „зоотехнически добавки“.
            
         
               (4)
            
            
               Методът на анализ, включен в заявлението за разрешително, съгласно член 7, параграф 3, буква в) от Регламент (ЕО) № 1831/2003 се отнася до определянето на активното вещество на фуражната добавка във фураж. Предвид на това методът на анализ, посочен в приложението към настоящия регламент, не следва да се разбира като метод на анализ на Общността по смисъла на член 11 от Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (2).
            
         
               (5)
            
            
               Употребата на ендо-1,4-бета-ксиланаза EC 3.2.1.8, произведена от Bacillus subtilis (LMG S-15136), е безсрочно разрешена при прасенца (отбити от кърмене) с Регламент (ЕО) № 1206/2005 на Комисията (3) и при пилета за угояване с Регламент (ЕО) № 1259/2004 на Комисията (4). Представени са нови данни в подкрепа на заявлението за разрешително за използване при патици. Европейският орган за безопасност на храните („Органът“) заключи в становището си от 15 юни 2006 г. (5), че безопасността на добавката за потребителите, ползвателите и околната среда е вече установена и няма да се промени при предлаганата нова употреба. В допълнение Органът заключи, че употребата на препарата няма неблагоприятно въздействие върху тази допълнителна категория животни и употребата му може да подобри зоотехническите параметри на патиците. Органът не счита, че е налице необходимост от специфични изисквания за последващ мониторинг след пускането на пазара. Органът верифицира и доклада за метода на анализ на фуражната добавка във фураж, представен от референтната лаборатория на Общността, учредена с Регламент (ЕО) № 1831/2003.
            
         
               (6)
            
            
               Оценката на препарата показва, че изискванията за получаване на разрешително, посочени в член 5 от Регламент (ЕО) № 1831/2003, са изпълнени. Следователно използването на препарата, така както е посочено в приложение I към настоящия регламент, следва да бъде разрешено.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, принадлежащ към категория добавки „зоотехнически добавки“ и към функционална група „подобрители, увеличаващи смилаемостта на храната“, се разрешава като добавка при храненето на животните при спазване на условията, посочени в същото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 6 март 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  ОВ L 165, 30.4.2004 г., стр. 1. Регламент, последно изменен с Регламент (ЕО) № 1791/2006 на Съвета (ОВ L 363, 20.12.2006 г., стр. 1).
   
      (3)  OВ L 197, 28.7.2005 г., стр. 12.
   
      (4)  ОВ L 239, 9.7.2004 г., стр. 8.
   
      (5)  Становище на Научната група по добавките и продуктите или веществата, използвани във фуражите за животни, относно безопасността и ефикасността на ензимния продукт Belfeed B1100MP и Belfeed B1100ML (ендо-1,4-бета-ксиланаза), разрешен като фуражна добавка съгласно Директива 70/524/ЕИО на Съвета. Прието на 15 юни 2006 г. Списание EFSA (2006) 368, стр. 1 — 7.
   
      ПРИЛОЖЕНИЕ
      
                  Идентификационен номер на добавката
               
               
                  Име на притежателя на разрешителното
               
               
                  Добавка (търговско наименование)
               
               
                  Състав, химическа формула, описание, метод на анализ
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Изтичане на срока на разрешителното
               
            
                  активни единици/kg пълноценен фураж при съдържание на влага 12 %
               
            
                  
                     Категория „зоотехнически добавки“. Функционална група: подобрители, увеличаващи смилаемостта на храната
                  
               
            
                  4a1606
               
               
                  Beldem SA
               
               
                  ендо-1,4-бета-ксиланаза
                  EC 3.2.1.8
                  (Belfeed B1100MP Belfeed B1100ML)
               
               
                  
                     Състав на добавката
                  
                  Препарат от ендо-1,4-бета-ксиланаза EC 3.2.1.8 с минимална активност съответно при твърда и течна форма от 100 IU (1)/g или 100 IU/ml
                  
                     Характеристика на активното вещество
                  
                  ендо-1,4-бета-ксиланаза EC 3.2.1.8, произведена от Bacillus subtilis (LMG S-15136)
                  
                     Метод на анализ
                      (2)
                  
                  Колориметричен метод, измерващ водоразтворим пигмент, освободен от ензима от арабиноксиланов субстрат от пшеница, напречно свързан с азурин
               
               
                  Патици
               
               
                  —
               
               
                  10 IU
               
               
                  —
               
               
                  
                              1.
                           
                           
                              В упътванията за употреба на добавката и премиксите да се упоменат температурата на съхранение, срокът на годност и устойчивостта на гранулиране.
                           
                        
                              2.
                           
                           
                              Препоръчителна доза за килограм пълноценен фураж: ендо-1,4-бета-ксиланаза 10 IU
                           
                        
                              3.
                           
                           
                              За използване в комбинирани фуражи, богати на нескорбелни полизахариди (основно арабиноксилани), напр. такива, съдържащи над 40 % пшеница.
                           
                        
                              4.
                           
                           
                              В случаите, когато продуктът се обработва или смесва в закрити помещения, се препоръчва използването на предпазни очила и маски при смесването, при положение че миксерите не са оборудвани с въздухоотвеждащи уредби.
                           
                        
               
                  2.4.2017 г.
               
            
         (1)  Една IU се равнява на количеството ензим, освобождаващо за 1 минута при pH 4,5 и температура 30 oC 1 микромол редуцираща захар (ксилозни еквиваленти) от ксилан от брезова дървесина.
      
         (2)  Подробна информация относно методите на анализ е достъпна на следния интернет адрес на референтната лаборатория на Общността: www.irmm.jrc.be/html/crlfaa/.